জাভেদ মিয়াঁদাদ তোপ দেগেছিলেন ভারতকে। নিয়ন্ত্রণরেখা অতিক্রম করে ভারতীয় সেনাবাহিনী পাকিস্তানকে উচিৎ শিক্ষা দিয়ে এসেছে।
আর তার পরেই গোটা পাকিস্তান যেন ফুঁসছে। প্রাক্তন পাক অধিনায়ক জাভেদ মিয়াঁদাদ ভারতকে হুমকি দিয়েছেন। আসলে মিয়াঁদাদ যা বলছেন, তা পাক-জনতারই কথা। মিয়াঁদাদ বলেছেন, ‘পাকিস্তানের ছোট ছোট বাচ্চারাও শহিদ হতে তৈরি।’ 
মিয়াঁদাদকে সমুচিত জবাব দিয়েছেন ভারতীয় ক্রিকেট কন্ট্রোল বোর্ডের সভাপতি অনুরাগ ঠাকুর। তিনি বলেছেন, ‘১৯৬৫, ১৯৭১ ও কার্গিল যুদ্ধের ছায়া থেকে এখনও বেরিয়ে আসতে পারেনি পাকিস্তান। বিশ্বকাপে এখনও পর্যন্ত একটি ম্যাচেও ভারতকে হারাতে পারেনি পাকিস্তান। মিয়াঁদাদ সেই শোকে এখনও ডুবে রয়েছে। পাকিস্তান যদি চায়, তাহলে ভারত আবার সবক শেখাবে ওদের। সে যুদ্ধের ময়দান হোক বা ক্রিকেট মাঠ!’ 
আরও পড়ুন— ভারত আক্রমণের ডাক দিলেন মিয়াঁদাদ 
দাউদ ইব্রাহিমের আত্মীয় মিয়াঁদাদ। অনুরাগ আক্রমণ করেছেন পাকিস্তানের প্রাক্তন অধিনায়ককে। তোপ দেগে অনুরাগ বলছেন, ‘দাউদ ইব্রাহিমকে ভারতে ফিরে আসতে তো বলতেই পারে মিয়াঁদাদ? সেটা কেন বলছে না? আমরা সর্বদাই পাকিস্তানকে হারিয়েছি। ভবিষ্যতেও হারাব।’